**D I S P O Z I Ţ I E**

 **privind aprobarea scoaterii din funcţiune a unor active fixe corporale și necorporale, precum și a scoaterii din uz a unor bunuri materiale de natura obiectelor de inventar, aflate în gestiunea Consiliului Judeţean Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 26.695/19.06.2025, elaborat de către Direcția Generală Buget-Finanțe, Resurse Umane;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 191 alin. (1) lit. f), alin (4) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanțele publice locale nr. 273/2006, cu modificările și completările ulterioare;
* art. 7 - 13 din Legea contabilităţii nr. 82/1991, republicată, cu modificările şi completările ulterioare;
* art. 3-8 din Legea privind amortizarea capitalului imobilizat în active corporale şi necorporale nr. 15/1994, republicată, cu modificările şi completările ulterioare;
* art. 22 alin. (1) din Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu modificările şi completările ulterioare;
* pct. 21 și 22 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994, privind amortizarea capitalului imobilizat în active corporale şi necorporale, modificată şi completată prin <LLNK 11997 54130 301 0 32>Ordonanţa Guvernului nr. 54/1997, cu modificările şi completările ulterioare;
* Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare;
* Hotărârii Guvernului nr. 841/1995 privind procedurile de transmitere fără plată şi de valorificare a bunurilor aparţinând instituţiilor publice, cu modificările şi completările ulterioare
* Ordinului Ministrului Economiei și Finanţelor nr. 3471/2008 pentru aprobarea Normelor metodologice privind reevaluarea şi amortizarea activelor fixe corporale aflate în patrimoniul instituţiilor publice, cu modificările şi completările ulterioare;
* Ordinului Ministrului Finanţelor Publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**d i s p u n e :**

**Art. 1. (1)** Se aprobă scoaterea din funcţiune a activelor fixe corporale și necorporale aflate în gestiunea Consiliului Judeţean Cluj cuprinse în **anexa 1** la prezenta dispoziție.

**(2)** Se aprobă scoaterea din uz materialelor de natura obiectelor de inventar aflate în gestiunea Consiliului Judeţean Cluj cuprinse în **anexa 2** la prezenta dispoziție.

**Art. 2.** Se aprobă valorificarea activelor fixe şi bunurilor de natura obiectelor de inventar cuprinse în **anexele 1** și **2** prin vânzare, respectiv licitaţie, sau prin casare.

**Art. 3.** Se numeşte comisia de evaluare a activelor fixe şi bunurilor de natura obiectelor de inventar cuprinse în **anexele 1 și 2,**  în următoarea componenţă:

 Preşedinte: Huldușan Lăcrimioara – șef serviciu

 Membru: Sava Tudorel – consilier

 Membru: Szegedi Andrei – consilier

 Membru: Pop Istvan – consilier

 Membru: Vlaicu Dorina - inspector de specialitate

**Art. 4. (1)** Se numeşte comisia de licitaţie pentru vânzarea activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

 Preşedinte: Meteş Horea - consilier

 Membru: Negreanu Liviu - consilier

Membru: Negru Anca - consilier

**(2)** Se numeşte comisia de soluţionare a contestaţiilor la licitaţia pentru vânzarea activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

 Preşedinte: Ilinca Cristina - consilier juridic

 Membru: Tomuş Maria-Daniela - consilier

 Membru: Marchiș Dan – consilier

**Art. 5.** Se numeşte comisia de casare a bunurilor activelor fixe şi bunurilor de natura obiectelor de inventar cuprinse în **anexele 1 și 2,** în următoarea componenţă:

 Preşedinte: David Octavian - consilier

 Membru: Tănase Baicu – șef serviciu

 Membru: Ciucaș Sergiu-Raul – referent

**Art. 6.** **Anexele nr. 1 și 2** fac parte integrantă din prezenta dispoziţie.

**Art. 7.** Pentru punerea în aplicare a prezentei dispoziții se desemnează membrii comisiilor nominalizați la art. 3-5.

**Art. 8.** Prezenta dispoziţie se comunică, prin poșta electronică, Direcţiei Generale Buget - Finanţe, Resurse Umane, persoanelor nominalizate la articolele 3-5, precum şi Prefectului Judeţului Cluj.

 **P R E Ș E D I N T E Contrasemnează:**

 **SECRETAR GENERAL AL JUDEȚULUI**

 **Alin TIȘE Simona GACI**

**Nr. 274 din 23 iunie 2025**